CELEX: C2005/115/54
Language: el
Date: 2005-05-14 00:00:00
Title: Υπόθεση T-107/05: Προσφυγή του François Muller κατά του Ελεγκτικού Συνεδρίου των Ευρωπαϊκών Κοινοτήτων, που ασκήθηκε στις 22 Φεβρουαρίου 2005

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/30
            
         Προσφυγή του François Muller κατά του Ελεγκτικού Συνεδρίου των Ευρωπαϊκών Κοινοτήτων, που ασκήθηκε στις 22 Φεβρουαρίου 2005
   (Υπόθεση T-107/05)
   (2005/C 115/54)
   Γλώσσα διαδικασίας: η γαλλική
   Ο François Muller, κάτοικος Στρασβούργου (Γαλλία), εκπροσωπούμενος από τους Georges Vandersanden, Laure Levi και Aurore Finchelstein, δικηγόρους, άσκησε στις 22 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Ελεγκτικού Συνεδρίου των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               1)
            
            
               να ακυρώσει το δελτίο του συντάξεως του Μαΐου του 2004, ώστε να εφαρμοστεί διορθωτικός συντελεστής που να εκφράζει το κόστος ζωής της χώρας κατοικίας του ή, τουλάχιστον, που να αντικατοπτρίζει καταλλήλως τις διαφορές του κόστους ζωής σε σχέση με τον τόπο όπου θεωρείται ότι ο προσφεύγων υποβάλλεται σε έξοδα και να ανταποκρίνεται, ως εκ τούτου, στην αρχή της ισοδυναμίας·
            
         
               2)
            
            
               να καταδικάσει το Ελεγκτικό Συνέδριο στα δικαστικά έξοδα.
            
         Λόγοι ακυρώσεως και κύρια επιχειρήματα:
   Προς στήριξη της προσφυγής του ο προσφεύγων επικαλείται λόγους ακυρώσεως και επιχειρήματα όμοια με αυτά που επικαλέστηκαν οι προσφεύγοντες στην υπόθεση Τ-35/05.